Platforma românească de tip Airbnb care promovează tradițiile și gastronomia de la sat.
Doi bancheri au lansat o platformă de tip Airbnb numai cu locații românești. Destinațiile din satele românești beneficiază astfel de promovare. Inițiativa a pornit din dragoste pentru tradițiile și satele românești.
Satele din România sunt promovate cu ajutorul unei noi platforme în stilul Airbnb. Doi bancheri au lansat aplicația din dorința de a păstra vii tradițiile românești. Sunt listate doar cazări şi restaurante din sate.Andreea Chiva, fondatoare a platformei, spune că au lansat Localm la finalul anului trecut. Pentru a ajunge la un produs finit a fost nevoie de trei ani de muncă. În prezent au 170 de gazde."Am vrut să construiesc un punct de legătură între lumea satului și oamenii de la oraș. Pe platforma noastră găsești forme de cazare, bucate și activități. Tu le alegi și le combini în funcție de timp și preferințe", a explicat Andreea Chiva.Mihnea Gherghișan e unul dintre turiștii care au apelat la platformă și se declară mulțumit."Experiența avută pe site-ul Localm până în prezent a fost una plăcută, iar cazările de aici au fost peste așteptări. A devenit platforma mea de călătorie favorită", a spus Mihnea.Ioan Voicu, administratorul unei pensiuni, se numară printre proprietarii care au apelat la serviciile de promovare Localm."Când un turist vrea să meargă undeva la țară ne găsește mai ușor", a spus Ioan Voicu.